Folketing
2008-12-16

Jeg vil sådan set bare sige, at hr. Morten Østergaard på fremragende vis sammenføjede de bemærkninger, som jeg også selv kunne have til lovforslaget og den debat, som vi har haft indtil nu. Jeg er fuldstændig enig i den sammenfatning. Det bliver mere og mere uforståeligt, hvad man vil med det her lovforslag. Det løser ikke nogen problemer. Tværtimod kan man sige, at det skaber en række problemer. Og hvad angår den måde, den er blevet behandlet i Folketinget, er den jo heller ikke specielt smuk.